b'\n_START_ARTICLE_\nIrski viski\n_START_PARAGRAPH_\nIrski viski je \xc5\xbeestoko alkoholno pi\xc4\x87e dobiveno destilacijom \xc5\xbeitarica, porijeklom iz Irske._NEWLINE_Radi se od slada \xc5\xbeitarica, vode i kvasaca. Za razliku od \xc5\xa1kotskog viskija, destilira se tri puta, a \xc5\xa1kotski viski dva puta._NEWLINE_Destilacija se provodi samo u tradicionalnim uvjetima u koli\xc4\x8dinama do 750 hektolitara. Irski viski ima boju karamela i razrje\xc4\x91uje se s destiliranom vodom, da se dobije do 40% alkohola. Prije razrije\xc4\x91ivanja, postotak alkohola je oko 90%. Irski viski odle\xc5\xbei u ba\xc4\x8dvama najmanje 3 godine, ali najbolje do 10, pa \xc4\x8dak i 15 godina._NEWLINE_Ima sla\xc4\x91i i mek\xc5\xa1i okus od \xc5\xa1kotskog viskija i mnogo manje mijenja aromu tijekom starenja._NEWLINE_\xc4\x8cesto se stariji irski viski koristi za proizvodnju slatkoga irskoga likera (mje\xc5\xa1avina meda, ljekovitog bilja i drugih alkoholnih pi\xc4\x87a).'